Tiberius II Konstantyn (Latyn: Flavius Tiberius Constantinus Augustus, Grieks: Τιβέριος Α′ Κωνσταντίνος; omstreeks 535 – 14 Augustus 582) was die Bisantynse keiser van 574 tot 582. Hy is in die middel 6de eeu in Thracië gebore en is iewers ná 552 deur die Patriarg van Konstantinopel aan die toekomstige keiser Justinus II voorgestel, waarna hulle vriende geword het. Danksy Justinus het hy ’n hoë posisie beklee en hy was teenwoordig toe Justinus keiser geword het.
In 574 het Justinus ’n senu-ineenstorting gehad en die keiserin, Sophia, het Tiberius gevra om namens hom te regeer. Op 7 Desember 574 het Justinus Tiberius as medekeiser verklaar en hom as sy seun aangeneem. Sophia wou tot elke prys die mag behou en het Tiberius streng beheer tot met Justinus se dood.
Tiberius het aanvanklik twee opvolgers benoem: sy twee skoonseuns, Mauricius en Germanus. Later het hy Mauricius as sy uiteindelike opvolger aangewys deur aan hom die rang augustus te gee. Tiberius is die volgende dag, op 14 Augustus 582, oorlede.
↑ Kazhdan, pg. 2083
↑ 2,0 2,1 Martindale, pg. 1324
↑ Treadgold, pg. 223
↑ 5,0 5,1 5,2 Martindale, pg. 1325
↑ Kazhdan, pg. 2084; Bury, pg. 78; Canduci, pg. 187
↑ 7,0 7,1 7,2 Treadgold, pg. 226
↑ Martindale, pg. 1326; Norwich, pg. 272; Canduci, pg. 187
↑ Treadgold, pg. 227; Martindale, pg. 1326
Paul die Diaken, Historia Langobardorum
Gibbon, The History of the Decline and Fall of the Roman Empire, hoofstuk 45, aanlyn
Paul the Deacon, Historia Langobardorum, Boek III, hoofstukke 11–15
Ontsluit van "https://af.wikipedia.org/w/index.php?title=Tiberius_II_Konstantyn&oldid=2046086"